Bax (qoşma, Növrəs İman)
Nələr gəldi keçdi fani dünyadan, 
Dolanan gərdişi-gəcmədara bax. 
Yazılıbdı fərman qalu bəladan, 
Qurulan nizami-kirdigara bax.

Kimi səyyad, kimi dərviş, kimi xan, 
Kimi qəvvas, kimi səyyah-gəştiban. 
Kimi alim, kimi həkim xoşzəban,
Kimi cəllad olub, zülümkara bax.

Kimi varlı, kimi varsız dolanır,
Kimi aşiq, eşq oduna qalanır,
Kimi məlul, qəm bəhrində bulanır, 
Bir-biriynən olan xub rəftara bax.

XX əsrin qoşmaları